Казка (фільм)

«Казка» () — эксперыментальны мастацкі фільм 2022 года расійскага рэжысёра Аляксандра Сакурава.

 Сюжэт 
Дзеянне фільма адбываецца пасля Другой сусветнай вайны ў замагільным свеце. Палітычныя правадыры — Сталін, Чэрчыль, Гітлер і Мусаліні — збіраюцца ля нябеснай брамы, але Голас з таго боку толькі паўтарае, што яшчэ не зараз. Чакаючы дазволу ўвайсці, яны вядуць між сабой размовы пра камунізм, атэізм, імперскія амбіцыі, масавыя рэпрэсіі. Яны ўспамінаюць і свае палітычныя дзеі, і асабістае жыццё. Чэрчыль усё перажывае за каралеву, Гітлер шкадуе, што не ажаніўся з пляменніцай Вагнера, Мусаліні ўзгадвае, як займаўся ў той жа аўстрыйскай бібліятэцы, што і Ленін. І канешне ж, вялікія палкаводцы шкадуюць аб няспоўненых імперскіх амбіцыях. Гітлер бядуе, што ў свой час не спаліў Лондан і Парыж. Ён пытаецца ў Сталіна, чаму яны своечасова не падзялілі свет? А той адказвае, што яму не патрэбна палова свету – толькі цэлы. Правадыры ўзбіраюцца на трыбуну, каб прыняць парад, у якім удзельнічае незлічоны паток мерцвякоў. А тым часам нябесныя брамы застаюцца зачыненымі.

 Акцёрскі склад 
 Ігар Громаў — Найвышэйшая сіла (голас)
 Вахтанг Кучава — Сталін (голас)
 Лотар Дэег і Цім Этэльт — Гітлер (голас)
 Фабіё Мастранджэла — Мусаліні (голас)
 Аляксандр Сагабашы і Майкл Гібсан — Чэрчыль (голас)
 Паскаль Сліванскі — Напалеон (голас)

 Крыніцы 

Катэгорыя:Фільмы Расіі 2022 года
Катэгорыя:Фільмы Бельгіі 2022 года
Катэгорыя:Фэнтэзійныя фільмы 2022 года
Катэгорыя:Фэнтэзійныя фільмы Расіі
Катэгорыя:Фэнтэзійныя фільмы Бельгіі
Катэгорыя:Фільмы на рускай мове
Катэгорыя:Фільмы на англійскай мове
Катэгорыя:Фільмы на нямецкай мове
Катэгорыя:Фільмы на італьянскай мове
Катэгорыя:Фільмы на грузінскай мове
Катэгорыя:Фільмы на іўрыце
Катэгорыя:Фільмы на французскай мове